****

**ประกาศองค์การบริหารส่วนตำบลเขากระปุก**

**เรื่อง การรับฟังความคิดเห็นของผู้มีส่วนได้เสีย ร่างข้อบัญญัติองค์การบริหารส่วนตำบลเขากระปุก**

**เรื่อง หลักเกณฑ์การคัดแยก และกำจัดมูลฝอย พ.ศ. ....**

............................................................

ด้วยองค์การบริหารส่วนตำบลเขากระปุก ได้จัดทำร่างข้อบัญญัติองค์การบริหารส่วนตำบลเขากระปุก เรื่อง หลักเกณฑ์การคัดแยก และกำจัดมูลฝอย พ.ศ. ... โดยอาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม และมาตรา 34/3 (2) แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 และที่แก้ไขเพิ่มเติม เพื่อปฏิบัติการตามอำนาจหน้าที่ ในการดูแลรักษาความสะอาด ทาง ที่สาธารณะ และการจัดระเบียบในการคัดแยก และกำจัดมูลฝอย ให้เหมาะสมกับสภาวะความเป็นอยู่ของประชาชน ชุมชน และสิ่งแวดล้อมในท้องถิ่น

เนื่องจากร่างข้อบัญญัติองค์การบริหารส่วนตำบลเขากระปุก เรื่องดังกล่าว มีบทบัญญัติบางประการเกี่ยวกับการจำกัดสิทธิและเสรีภาพของบุคคล ตามมาตรา 26 ซึ่งอยู่ในเงื่อนไขที่จะต้องปฏิบัติตามมาตรา 77 ของรัฐธรรมนูญแห่งราชอาณาจักรไทย องค์การบริหารส่วนตำบลเขากระปุก จึงจัดให้มีการรับฟังความคิดเห็นของผู้เกี่ยวข้องหรือผู้มีส่วนได้เสีย เพื่อประกอบการพิจารณาในขั้นตอนการออกข้อบัญญัติท้องถิ่น โดยการเผยแพร่ร่างข้อบัญญัติองค์การบริหารส่วนตำบลเขากระปุก ณ ที่ทำการองค์การบริหารส่วนตำบลเขากระปุก และทางเว็บไซต์องค์การบริหารส่วนตำบลเขากระปุก พร้อมทั้งเปิดรับฟังความคิดเห็นของผู้มีส่วนได้เสียและประชาชน ทางไปรษณีย์ ส่งถึงองค์การบริหารส่วนตำบลเขากระปุก อำเภอท่ายาง จังหวัดเพชรบุรี 76130 หรือยื่นด้วยตนเองที่ งานกฎหมายและคดี สำนักปลัด องค์การบริหารส่วนตำบลเขากระปุก ตั้งแต่บัดนี้เป็นต้นไป ถึงวันที่ 30 พฤศจิกายน 2563 ทั้งนี้สามารถดาวน์โหลดเอกสารและแบบฟอร์มแสดงความคิดเห็นได้ที่ http://www.khaokrapook.go.th

จึงประกาศให้ทราบโดยทั่วกัน

ประกาศ ณ วันที่ 22 ตุลาคม 2563

 ธีรพงษ์ เอี่ยมสะอาด

 (นายธีรพงษ์ เอี่ยมสะอาด)

 นายกองค์การบริหารส่วนตำบลเขากระปุก